google/wiki40b huggingface dataset:
Ryan Gosling

Biografija

Ryan Gosling gimė 1980 m. lapkričio 12 d. Šv. Juozapo ligoninėje – Londone, Ontarijuje. Tėvai Thomas ir Donna Gosling.
Gosling pradėjo šou karjerą dainuodamas kartu su savo seserimi Mandi, vietinio pobūdžio talentų konkursuose. Vaikystėje Ryan privertė savo motiną rimtai sunerimti ir pradėti juo labiau rūpintis, po to kai mokykloje pradėjo įsivelti į muštynes. Kai buvo dar vaikas jam buvo diagnozuotas sutrikimas, dėl dėmesio stokos labai didelis hiperaktyvumas. Savo energiją jis galėjo išlieti Micky Mouse Club šeštame ir septintame sezonuose. Jis buvo išrinktas dalyvauti šiame šou iš tūkstančių norinčių, 1993 m. jis daugumą laiko praleido šalia Britney Spears, Christinos Aguileros, JC Chasez, Justin Timberlake, su kuriais jis gyveno, kol filmavosi Micky Mouse Club.

Karjera

Gosling niekada neturėjo profesionalių aktorystės pamokų. Jis tapo žinomas po tokių vaidmenų televizijos serialuose, kaip: „ Young Herculis“ ir „Breaker High“. Garsiausi jo vaidmenys Jungtinėse Valstijose buvo: „The Slaughter Rule“, „Murder by Numbers“, „Remember the Titans“, „The United States of Leland“, „The Notebook“ ir „The Believer“ (filmas 2001 metais laimėjo svarbiausią žiuri prizą „Sundance“ filmų festivalyje).
2004 metais žurnalo „People“ buvo išrinktas į 50 seksualiausių viengungių sąrašą. 2006 metais Stokholmo filmų festivalyje laimėjo geriausio aktoriaus prizą. 2007 metų kovo mėnesį Spirit Awards apdovanojimuose Ryan vėl laimėjo geriausio aktoriaus apdovanojimą.
Jis taip pat buvo nominuotas Academy Awards, Screen Actors Guild Award ir Broadcast Film Critics Association Award apdovanojimuose.

Kita

Su dviem savo draugais Ryan Gosling atidarė restoraną, pavadinimu „Tagine“, Beverli Hilse, Kalifornijoje. Jis taip pat prisijungęs prie organizacijos, kuri padeda vargšams ir sergantiems AIDS. Taip pat yra jazz muzikos mėgėjas ir dainininkas, dainavo kanadiečių grupėje soulDecision's 2000 m. albumui „No One Does it Better“.
Sifan Hassan

Biografija

2014 m. Europos čempionate Hasan pelnė auksą 1500 m bėgime ir sidabrą 5000 m bėgime. 2015 m. Hasan laimėjo savo pirmąjį pasaulio čempionato medalį - bronzą 1500 m bėgime. Tais pačiais metais sportininkė tapo Europos uždarų patalpų čempione 1500 m distancijoje. 2016 m. tapo pasaulio čempione 1500 m bėgime uždarose patalpose. 2016 m. vasaros olimpinėse žaidynėse užėmė 5-ą vietą 1500 m bėgime. 2017 m. pasaulio čempionato bronzos medalininkė 5000 m bėgime. 2019 m. Pasaulio lengvosios atletikos čempionate iškovojo auksą 10000 m rungtyje.
Kaukė

Meninės, pramoginės ir ritualinės kaukės

Tokia kaukė yra meno dirbinys, žmogaus dėvimas ant veido ir dažniausiai vaizduojantis veidą. Naudojama vaidinimuose, apeigose, estetiniai ir praktiniais tikslais. Kaukė dažniausiai dėvima ant veido srities, tačiau nebūtinai, gali uždengti ir visą ar dalį galvos, ar būti dalis kostiumo.
Seniausia kaukė – Varkos kaukė, kuriai 6000 metų.

Apsauginės kaukės

Dažnai kaukės naudojamos kaip apsaugos priemonė.
Vidmantas Kučinskas

Vidmantas Kučinskas – lietuvių verslininkas.
Vidmantas Kučinskas yra vieno didžiausių žemės ūkio koncernų Lietuvoje „Arvi ir Ko“ vadovas ir pagrindinis akcininkas. Nuo 2011 m. Marijampolės savivaldybės mero Vidmanto Brazio visuomeninis patarėjas.
2006 m. žurnalo „Veidas“ atliktais tyrimo duomenimis, šis verslininkas turtingiausių Lietuvos žmonių 30-uke užima 17 vietą.
Rimvydas Podolskis

Biografija

1979–1987 m. mokėsi Zarasų M. Melnikaitės vidurinėje mokykloje. 1990 m. baigė Zarasų žemės ūkio mokyklą, 1990–1991 m. tarnavo TSRS kariuomenėje.
1991–1994 m. atskirojo Ignalinos AE apsaugos bataliono karys. 1995–1997 m. R. Podolskio individualios įmonės savininkas, nuo 1997 m. UAB „Samaniai“ direktorius.
2004 m. Darbo partijos Zarasų rajono skyriaus narys, skyriaus pirmininkas.
2007–2011 m. ir nuo 2011 m. Zarasų rajono savivaldybės tarybos narys. 
Sutuoktinė Olga, vaikai Justinas, Dominykas.
Kęstutis Balčikonis (1949)

Biografija

1978 m. baigė Kauno politechnikos instituto Klaipėdos filialą, inžnierius statybininkas. AB „Gargždų statyba“ direktorius komercijai.
Partijos Lietuvos krikščionys demokratai, 2006 m. Tėvynės sąjungos Klaipėdos rajono skyriaus narys. 2003–2007 m. ir nuo 2007 m. Klaipėdos rajono savivaldybės tarybos narys, Ekonomikos ir biudžeto komiteto pirmininkas.
Sutuoktinė Aldona, vaikai Rolandas, Karolis.
Pernaravos seniūnija

Gamta

Seniūnija išsidėsčiusi Rytų Žemaičių plynaukštėje. Didžioji dalis teritorijos – dirbama žemė (65 %). Dalį ploto užima Angirių tvenkinys, 10 % – Pernaravos-Šaravų, Laucynės miškai. Pagrindinės upės – Šušvė, Aluona, Gynėvė.

Ūkis

Daugiausia žemės ūkis (grūdinių kultūrų auginimas ir perdirbimas). Nuo 1992 m. seniūnijoje neliko nė vienos žemės ūkio bendrovės, todėl gyventojai ūkininkauja savarankiškai. Įregistruoti 186 ūkininkų ūkiai. Didžiąją dalį sudaro smulkūs ūkiai, tačiau yra ir stambių (nuo 100 iki 800 ha).
Mažeikių–Rygos geležinkelis

XIX a.

Geležinkelis buvo tiesiamas dviem etapais: 1867 m. išduota koncesija atkarpai tarp Rygos ir Mintaujos (dabar – Jelgava), 1872 m. – tarp Mintaujos ir Mažeikių, Muravjovo geležinkelio stotyje įjungiant į Liepojos-Romnų geležinkelį. 1894 m. Rusijos imperijos valstybinių geležinkelių buvo priimtas naudojimui. Abiejų linijų ilgis siekė 131 varstą. Rangovu buvo Rygos – Mintaujos Akcinė Bendrovė, vėliau pervadinta į Mintaujos geležinkelį. Akcininkai – vietiniai Baltijos vokiečiai: grafas Palenas, baronas Hanas, Adolfas Tylo ir kt.
Geležinkelis siekė dalį krovinių nukreipti iš Liepojos uosto į Rygos uostą. Tam turėjo pasitarnauti ir valstybės vykdoma kainų geležinkelių politika: iš Ukrainos gabenamų javų pristatymo įkainiai į Liepoją ir Rygą buvo suvienodinti.

XXI a.

2008 m. atkarpa Mažeikiai–Rengė uždaryta dėl nerentabilumo. Dalis atkarpos bėgių nuardyta, bėgiai parduoti, o pabėgiai sukūrenti. „Mažeikių nafta“ produkcijos į Latviją gabenimui pradėjo naudoti ilgesnę apylanką per Šiaulius. Atkarpos uždarymu nepatenkinti Mažeikių gyventojai surengė parašų rinkimo akciją prašydami atkurti keleivinių traukinių susisiekimą su Latvija. 2010 m. „Mažeikių naftai“ ir „Lietuvos geležinkeliams“ pasirašius bendradarbiavimo sutartį pradėtas atkarpos atkūrimo projektas, sutarta dėl keleivinio traukinio Mažeikiai–Ryga (du reisai per dieną). Nors darbų pradžia buvo suplanuota 2010 m. gegužę, atkarpa taip ir nebuvo atstatyta (2016 m. duomenimis).
2017 m. spalio 2 d. Europos Komisija „Lietuvos geležinkeliams“ skyrė 27873000 eurų baudą už Europos Sąjungos antimonopolinių taisyklių pažeidimą. Nutarta, jog išardžiusi bėgius tarp Mažeikių ir Rengės įmonė sudarė konkurencijos kliūtis krovinių vežimo geležinkeliais rinkoje.
2018 m. rugpjūčio 14 d. „Lietuvos geležinkeliai“ oficialiai pradėjo išardyto 19 km geležinkelio ruožo Mažeikiai–Rengė atstatymą.
Werwolf (Führerhauptquartier)

Vilkolakis vok. Werwolf buvo nacių Vokietijos vado A. Hitlerio būstinė Antrojo pasaulinio karo metu, įrengta pušyne 8 km į šiaurę nuo Vinicos (Ukraina) miesto, netoli Strižavkos kaimo.
Tarp daugelio Hitlerio buvimo vietų ši buvo labiausiai nutolusi į rytus. Būstinė veikė nuo 1942 m. pavasario iki 1944 m. pavasario, kol įėjimai į bunkerį buvo susprogdinti besitraukiančių vokiečių karių. Buvo naudojami tokie galingi užtaisai, jog kai kurie 20 tonų betono luitai nukrito už 60 metrų.
Sovietų kariuomenė objektą apžiūrėjo, tačiau jame nerado jokių dokumentų ir buvo priimtas sprendimas visam laikui uždaryti įėjimus į požeminę komplekso dalį. Šiuo metu būstinės vietoje matomas tik baseinas, kuriuo A. Hitleris niekada nesinaudojo ir keli betono fragmentai.

Būstinė

Būstinė buvo kelių aukštų, iš kurių vienas – žemės paviršiuje. Vandenį tiekė du arteziniai šuliniai, buvo vandens bokštas, veikė rezervinė 60 kilovatų galios elektrinė. Elektra taip pat buvo tiekiama ir iš miesto. Iki būstinės buvo nutiesta geležinkelio atšaka nuo Berlin-Charlottenburg, oro susisiekimui naudojama už 20 km Kalinovkoje esanti lėktuvų bazė. Remiantis kitais duomenimis, ryšio lėktuvams buvo įrengtas šalia būstinės veikęs kilimo ir tūpimo takas. Iš viso kompleksą sudarė daugiau kaip 80 antžeminių objektų, įskaitant pastatus generolams ir karininkams bei keli giluminiai betono bunkeriai. Iki pat Berlyno buvo nutiesti du šarvuoti 20 gyslų ryšio kabeliai, užkasti maždaug metro gylyje.
Būstinė pradėta statyti 1941 m. rudenį. Ji pastatyta naudojant koncentracijos stovyklų kalinių darbą. Būstinės statybose dirbo apie 4086 kalinių kurie, baigus statyti šį slaptą objektą, buvo sušaudyti. Vietiniai gyventojai objekto statyboje nedirbo.
Šioje būstinėje 1943 m. kovo mėnesį bandyta A. Hitlerį nužudyti, jam esant bunkeryje susprogdinti bombą. Sąmokslas buvo nesėkmingas.
FCM Bacău

Istorija

1958 m. prijungta Dinamo Cluj komanda.
Neve Campbell

Trumpa biografija

Neve Campbell gimė Guelfe, Ontarijuje, Kanadoje, emigrantų iš Europos šeimoje. Jos motina buvo kilusi iš Amsterdamo, Olandijos, o tėvas – iš Glazgo, Škotijos. Tėvai išsiskyrė, kai Neve buvo dveji metai. Kadangi šeimoje buvo keturi vaikai – Neve, Kristianas, Aleksas ir Damianas – tėvai pasidalino jų globą. Neve ir jos brolis Kristianas daugiausiai laiko praleisdavo su tėvu, o kiti du – su motina.
Šeimoje buvo daug su vaidyba susijusių žmonių. Tėvas dėstė dramos mokyklose, seneliai turėjo nuosavą teatrą Nyderlanduose, o proseneliai taip pat buvo aktoriai. Greičiausiai tai ir lėmė Neve karjerą.
Būdama devynerių ji išvyko mokytis į Kanados nacionalinę baleto mokyklą, kur vėliau gavo vaidmenis spektakliuose „Spragtukas“ ir „Miegančioji gražuolė“. Būdama penkiolikos, ji šokius iškeitė į vaidybą ir atliko vaidmenį „Operos fantome“, Pantages teatre, Toronte.
1995 m. Neve ištekėjo už kanadiečio aktoriaus Jeff Colt, kuris tuo metu dirbo bare, tačiau 1998 m. išsiskyrė. 2007 metais ji antrą kartą ištekėjo už britų aktoriaus John Light, su kuriuo susipažino filmuojant „Investigating Sex“.

Karjera

Pirmas didesnis Neve vaidmuo televizijoje buvo seriale jaunimui „Catwalk“, kuriame ji vaidino nuo 1992 iki 1994 m. Dar labiau išgarsėjo atlikusi pagrindinį vaidmenį seriale „Party of Five“ (1994–2000 metais). 1996 m. vaidino filme „Raganų klubas“ ir netrukus buvo pakviesta atlikti pagrindinį vaidmenį siaubo filmų trilogijoje „Klyksmas“. Kiti žymesni jos vaidmenys buvo filmuose „Laukinės aistros“ ir „Trečias nereikalingas“.
1998 m. Neve pateko į žurnalo „Empire“ „100 seksualiausių 1998 m. kino žvaigždžių“ sąrašą ir jame užėmė trečiąją vietą, o žurnalo „Maxim“ „Hottest Women in Horror Movies“ paskelbtame sąraše – 8 vietą.
Adomas Jonas Gorskis (1787-1850)

Valdos

Biržuvėnų dvaro savininkas.

Veikla

Nuo 1823 m. – Šiaulių teismo pirmininkas.
FC Cahul-2005

Istorija

Klubo ištakos siekia 1980 m. Buvo sunykęs, bet atkurtas 2005 m.
Gedrimai (Skuodas)

Istorija

Pirmą kartą minimi 1708 m.
Totoriškių dvaras

Totoriškių dvaras - XIX a. pastatytas gyvenamųjų namų kompleksas 5,4 ha teritorijoje Trakuose, Galvės ežero šiaurinėje pakrantėje, buvusiame Totoriškių kaime. 1995 m. teritorija yra priskirta Trakų istoriniam nacionaliniam parkui, Trakų miestui.
Šiuo metu dvaro teritorijoje įsikūręs vienas populiariausių kempingų Lietuvoje „Kempingas slėnyje“.

Istorija

Pirmasis dvaro savininkas buvo Lenkijos karinio jūrų laivyno kapitonas Petrovskis. Po jo išvykimo iš Lietuvos teritorijoje vyko pionierių stovyklos. Buvo pastatyti mediniai nameliai, gremėzdiškas pastatas kultūriniams renginiams. Šiuo metu yra išlikęs pagrindinis dvaro pastatas su terasa ir laiptais į paplūdimį, buvusi oficina (tarnų gyvenamasis namas), pionierių stovyklos gyvenamieji nameliai, kultūrnamis, valgykla. Nuo dvaro terasos matoma Trakų salos pilis, Užutrakio dvaras, Trakų miestas.
Industrinė muzika

Industrinė muzika arba tiesiog industrial – muzikos stilius ir subkultūra. „Industrial“ terminas kilęs iš legendinės grupės Throbbing Gristle leidyklos „Industrial Records“ pavadinimo. Šios subkultūros gerbėjai vadinami „industrialistais“ ar „rivethead“.
Industrial pavadinimas aprėpia daug muzikos stilių. Jį sudaro tokie muzikos stiliai: EBM, Aggrotech, Industrial metal, Industrial rock, Ambient industrial, Coldwave, Techno, Brutism, IDM, Trance, Synthpop, Futurepop, Glitch .
Gedminai (Klaipėda)

Istorija

XX a. 8 dešimtmetyje prijungti prie Klaipėdos.
Artūras Vazbys

Biografija

1989 m. baigė Klaipėdos Kristijono Donelaičio vidurinę mokyklą. 1997 m. baigė Vilniaus universiteto Filosofijos fakulteto magistrantūrą ir įgijo psichologo specialybę.
1994–1996 m. savaitraščio „Apžvalga” korespondentas, 1995–1996 m. radijo stoties „Laisvoji Europa“ korespondentas. 1996–1997 m. Seimo Krikščionių demokratų frakcijos atstovas spaudai. 1997–2000 m. užsienio reikalų ministro referentas. 2000 m. Užsienio reikalų ministerijos Informacijos ir kultūros departamento vyresnysis specialistas. 2000–2004 m. Seimo narys.
Jaunųjų krikščionių demokratų organizacijos, Atlanto sutarties Lietuvos bendrijos narys. 2000 m. Moderniųjų krikščionių demokratų sąjungos narys, šios sąjungos atsakingasis sekretorius, 2003 m. Liberalų ir centro sąjungos, vėliau Tėvynės Sąjungos narys.
Žmona Liana, duktė Nora.
Vaiponia

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pagal 1921 m. lenkų valdžios atliktą gyventojų surašymą kaime gyveno 70 žmonių, iš kurių 8 lenkai ir 62 lietuviai. 1975-1998 m. priklausė Suvalkų vaivadijai.

Pavadinimo kilmė

Kaimo pavadinimas kilęs nuo šalia tekančios Vaiponios upės.
Beikersfildas

Istorija

Archeologiniai radiniai rodo, kad Šiaurės Amerikos indėnų teritorijoje gyventa jau prieš kelis tūkstančius metų. 1776 m. teritoriją ištyrinėjo pirmasis europietis – ispanų misionierius tėvas Francisco Garcés.
1848 m. Kalifornijoje atradus aukso, naujakuriai užplūdo San Choakino slėnį. 1851 m. rasta aukso palei Kerno upę Siera Nevados pietuose, o 1865 m. slėnyje aptikta ir naftos.
1862 m. pražūtingi potvyniai nušlavė teritorijoje įkurdintas gyvenvietes. Aukso radiniai čia atviliojo Tomą Beikerį (Thomas Baker), teisininką ir buvusį Ohajo nereguliarios kariuomenės pulkininką. 1863 m. šioje teritorijoje jis įkūrė keliautojų apsistojimo punktą. Ilgainiui gyvenvietė tapo žinoma kaip Beikersfildas. 1873 m. Beikersfildui suteiktas miesto statusas.
1952 m. miestą sukrėtė 7,3 stiprumo pagal Richterio skalę žemės drebėjimas.
Braschatas

Istorija

Gyvenvietė pavadinimu Breesgata rašytiniuose šaltiniuose minima nuo 1269 m. Braschate 1482 m. įkurtas moterų vienuolynas. XVI a. smarkiai nukentėjo per protestantų–katalikų kovas ir maro epidemiją. 1823 m. sudaryta Braschato savivaldybė. Per I pasaulinį karą čia ėjo svarbi Antverpeno uosto gynybinė linija, kuri dar labiau išplėsta per II pasaulinį karą.
Kodėl nepaklausė Evans?

Kodėl nepaklausė Evans? – Agatos Kristi parašytas detektyvas.
Pašėlęs Džo

Turinys

Džo buvo vienos iš mafijos šeimų smogikas, kai nusprendė išsikovoti daugiau teisių ir didesnę įtaką. Pradžioje jam sekėsi, tačiau vėliau kitos šeimos nutarė jį pašalinti. Džo 8 metams atsiduria kalėjime, kur susipažįsta su juodaodžių gaujos iš Harlemo lyderiu Viliu. Atlikęs bausmę, laisvėje Džo suvienija su juo jėgas, kad susigrąžintų buvusią įtaką...
Meškuičių Šv. vyskupo Stanislovo bažnyčia

Istorija

Šiaulių klebono Liauksmino rūpesčiu 1677 m. Meškuičiuose pastatyta medinė bažnyčia. Ji buvo Šiaulių parapijos filija. Bažnyčiai 1681 m. dovanoti 4 valakai žemės. Ją vyskupas perdavė Šiaulių klebonui. Sunykusi bažnyčia 1792 m. atstatyta. XIX a. (iki 1863 m.) veikė parapinė mokykla. 1844 m. įsteigta parapija. Bažnyčia 1857 m. gerokai remontuota ir dekoruota.
Gyventojai 1893 m. prašė Vilniaus generalgubernatoriaus leidimo pasistatyti mūrinę bažnyčią. Valdžia leido statyti tik medinę. Tokios parapijiečiai nenorėjo. Kai 1896–1899 m. bažnyčių atstatymui nereikėjo valdžios leidimo, Meškuičiuose per 1897 m. pastatyta dabartinė mūrinė bažnyčia (darbais rūpinosi klebonas Kazimieras Gaudesius). Ją 1920 m. konsekravo vyskupas Pranciškus Karevičius. Kauno metropolijos kurijos iniciatyva 1934 m. įsteigta altarija.
Po Antrojo pasaulinio karo iš Meškuičių į Kryžių kalną (6 km) eidavo maldininkų procesijos. Meškuičiuose ilgai (1968–1986) klebonavo Jonas Aleksiūnas (1901–1987 m.).

Architektūra

Bažnyčia istoristinė, turi neogotikos bruožų, su trisiene apside, dvibokštė. Vidus 3 navų. Šventoriaus tvora akmenų mūro, su arkiniais vartais. Virš jų yra Kristaus, nešančio kryžių, statula.
Konstantinas Lukauskas

Konstantinas Lukauskas (g. 1950 m. Klaipėdoje) – buvęs Lietuvos futbolininkas.
Vytautas Bigelis

Biografija

1968 m. baigė Taškento universitetą. Nuo 1966 m. dirbo Branduolinės fizikos institute Taškente; nuo 1995 m. profesorius. 1986 m. chemijos mokslų daktaras. Nuo 1997 m. Niujorko mokslų akademijos narys. Mirė ir palaidotas 1999 m. Taškente.
Tėvai Motiejus Bigelis (1907–1983) ir Stasė Bigelienė (1914–1994). Seserys Gražina Bigelytė-Bulavienė (1938–2009) ir Birutė Dabkuvienė. Žmona Tatjana (a. a.). Vaikai: Valentina, Algis ir Viktorija.

Mokslinė veikla

Svarbiausi darbai iš puslaidininkinių elektrochemijos dangų ir jų savybių, radionuklidų išskyrimo iš vandeninių tirpalų elektrochemijos metodų, retųjų ir spalvotųjų metalų metalurgijos. Sukūrė technologiją labai gryniems selenui, telūrui, stibiui, bismutui gauti elektrochemijos būdu, elektroadsorbcinį būdą jodo radionuklidams išskirti.
Youth for Exchange and Understanding

Youth for Exchange and Understanding (YEU; YEU – International) - tarptautinė nevyriausybinė jaunimo organizacija. Ją įkūrė 120 jaunų žmonių iš 11 šalių 1984 m. rugpjūčio mėn. Strasbūre. YEU yra tarptautinė jaunimo organizacija, veikianti skėtiniu principu, skatina glaudų jaunimo iš skirtingų kultūrų, religinių bendruomenių, politinių sistemų bendradarbiavimą, siekia užtikrinti informacijos bei patirties sklaidą, tarpkultūrinį bendradarbiavimą, pilietiškumo skatinimą. YEU International tinklas vienija 31 nacionalinio lygmens jaunimo organizaciją Europoje bei Šiaurės Afrikoje, yra Europos jaunimo forumo narė.
YEU-International pagrindinė buveinė yra Portugalijoje, Faro mieste.
Kopaonikas

Istorija

Kopaonikas turi turtingą istorinį paveldą. Viduramžių laikais buvo svarbus kasybos centras. Ant kalno yra senų tvirtovių, statytų Serbijos dinastijų.
Čilės popiežiškasis katalikų universitetas

Istorija

UC buvo įkurtas 1888 m. Santjago arkivyskupo, kuris pasiūlė studijuoti tradicines profesijas technologinėse bei praktinėse srityse, tokiose kaip teisė, verslas, apskaita, chemija ir elektros inžinerija. Jo pirmasis kancleris buvo monsinjoras Joaquín Larraín Gandarillas. Pačioje pradžioje universitete buvo dėstomi tik du dalykai - teisė ir matematika. 
Universitetas visada turėjo tvirtą ir glaudų ryšį su Vatikanu. 1930 m. vasario 11 d. popiežius Pijus XI paskelbė jį popiežiškuoju universitetu, o 1931 m. Čilės vyriausybė jam suteikė visišką akademinę autonomiją.
Kauno rajono savivaldybė

Gamta

Pro rajoną teka Nemunas (vidurupis), Neris (žemupis), Nevėžis (žemupis), Jiesia (žemupis), rajono vakaruose – Dubysa, tyvuliuoja Kauno marios. Telkšo 7 Kauno rajono ežerai, 14 tvenkinių.
Didžiausi miškai: Dubravos, Padauguvos, Varluvos, Zapyškio. Retų ir egzotiškų augalų yra Girionių parke, jame yra Pakalniškių ekologinis takas. Cinkiškėje yra Žalgirio memorialinis parkas.

Savivalda

Atstovaujamoji valdžia – Kauno rajono savivaldybės taryba, vykdomoji valdžia – Kauno rajono savivaldybės administracija.

Kultūra

Vilkijoje yra etninės kultūros muziejus ir amatų mokykla, Babtuose – kraštotyros, Saliuose – spaustuvės muziejus. Prie Kačerginės įrengta „Nemuno žiedo“ lenktynių trasa. Išlikę 19 dvarų (Raudondvaris, Babtynas), senoji Zapyškio bažnyčia, naujas Paštuvos vienuolynas.
Taubatė

Istorija

1640 m. Taubatę įkūrė bandeirantas Jacques Felix. 1645 m. gyvenvietė oficialiai įteisinta, o miesto statusą gavo 1842 m. XIX a. buvo svarbiu kavos auginimo centru.
Gvachiros departamentas

Geografija

Departamentas išsidriekęs didžiojoje La Guachiros pusiasalio dalyje. Pačiuose šiaurės rytuose pasiekia Venesuelos įlanką. Departamento pietinėje dalyje iškilęs Siera Nevada de Santa Martos kalnų masyvas, apaugęs tropinėmis džiunglėmis. Tuo tarpu dižiąją pusiasalio dalį užima La Guachiros dykuma. Klimatas karštas (vid. metinė temperatūra 27-30 °C, tačiau gali pakilti iki 45 °C, o kalnuose nukristi iki 3 °C). Kalnuose pakankamai drėgna, tačiau didžiojoje departamento dalyje – sausa. Vyrauja spygliuotų krūmynų ir kaktusų augalija. Guachiroje gyvena didelė indėnų vajuu bendruomenė.
Svarbiausi miestai: Rioača, Maikao.

Ekonomika

Anglies, gamtinių dujų, druskų gavyba. Žemės ūkis. Turizmas.
Janušiškė

Aplinkinės gyvenvietės

Lyduokiai – 5 km 
 Rimeisiai – 2 km
Kartėnai – 2 km 
 UKMERGĖ – 12 km
Lauzdonys – 2 km 
 Liaušiai – 3 km
Mėgučiai – 1 km 
 Šešuoliai – 5 km
Chan Junisas

Istorija

Iki XIV a. šioje vietoje buvo mažas kaimas, vadintas Salqah. 1388 m. Mameliukų emyras Junusas al Nuruzis čia pastatė karavansarajų, aplink kurį išaugo miestas, pavadintas emyro garbei. 1516 m. įvyko Chan Juniso mūšis, kuriame Osmanai nugalėjo Mameliukus. Pro čia Selimas I vedė kariauną Egiptan. Nuo XIX a. Chan Junisas tapo antras pagal dydį miestas krašte (po Gazos). XIX a. britai įkūrė tvirtovę.
Mažieji Himalajai

Mažieji Himalajai arba Mahabharatos kalnagūbris (nep. महाभारत श्रृंखला  = mahābhārat shrinkhalā) – kalnagūbrių ir kalnų masyvų grandinė Nepale ir šiaurės Indijoje. Tęsiasi apie 2000 km į vakarų į rytus lygiagrečiai Himalajams (į pietus nuo jų). Į pietus nuo Mažųjų Himalajų driekiasi Šivalikas. Būdingas aukštis 3000–3500 m, didžiausias – iki 6000 m.
Kalnai sudaryti daugiausia iš skalūnų, klinties, kvarcitų. Būdingi stačiašlaičiai slėniai, gūbryje – karos, trogai, nedideli ledynai.
Vakaruose auga lapus metančių medžių musoniniai miškai, rytuose – visžaliai miškai, pievos.
Donatas Stankevičius

Biografija

2003–2007 m. studijavo inžineriją Aleksandro Stulginskio universitetas. 2007 m. mokėsi Kauno taikomosios dailės m-kloje Kaune. Nuo 2013 m. Lietuvos fotomenininkų sąjungos narys. 2013 m. įkūrė neformalią fotografijos bendruomenę ir festivalį "Photo Off", 2013 - 2014 m. dėstė fotografijos istoriją ir meninę fotografiją Kauno taikomosios dailės mokykloje. 2015 Kauno kolegijoje, Justino Vienožinskio menų fakultete dėsto šiuolaikinę fotografiją. m. Nuo 2015 m. Kauno technologijų universiteto Foto studijos meno vadovas.